পরিদর্শন হাইপারটেনশন, বা উচ্চ রক্তচাপ, একটি দীর্ঘমেয়াদী রোগ যা শরীরের ধমনীতে রক্তচাপ  দীর্ঘকাল ধরে বৃদ্ধি করে।  100px|left  এপিডেমিওলজি উচ্চ রক্তচাপ একটি অত্যন্ত সাধারণ রোগ, যেটি কিনা ১৬ থেকে ৩৭% লোককে আক্রান্ত করে।  ২০১০ সালে, এটি বিশ্বব্যাপী ৯.৪ মিলিয়ন মানুষের মৃত্যুর কারণ ছিল।  100px|left 100px|center  লক্ষন ও ঝুঁকি উচ্চ রক্তচাপ সাধারণত কোনো লক্ষণ প্রদর্শন করে না, তবে এটি জীবনের জন্য হুমকিস্বরূপ অবস্থা সৃষ্টির একটি প্রধান কারণ। এটি যেসকল রোগ সৃষ্টিতে ভূমিকা রাখে সেগুলো হলো করোনারি আর্টারি ডিজিজ, স্ট্রোক, হৃদযন্ত্রের অক্ষমতা, অ্যাট্রিয়াল ফিব্রিলেশন, পরিধিগত রক্তনালীর রোগ, দৃষ্টিশক্তি হানি, দীর্ঘস্থায়ী কিডনি রোগ, এবং মস্তিষ্কজনিত সমস্যা।  100px|left  শ্রেণিবিভাগ উচ্চ রক্তচাপকে প্রাথমিক বা সেকেন্ডারি হাইপারটেনশন হিসেবে শ্রেণিবদ্ধ করা যায়।.  প্রাথমিক উচ্চ রক্তচাপকে অপরিহার্য হাইপারটেনশনও বলা হয়।  100px|left  কারণ প্রায় ৯০% থেকে ৯৫% মানুষের উচ্চ রক্তচাপ প্রাথমিক ধরন দ্বারা আক্রান্ত থাকে। এটি এমন একটি উচ্চ রক্তচাপ যা অস্বাভাবিক জীবনযাত্রা এবং জেনেটিক উপাদান দ্বারা সৃষ্টি হয়।   100px|left  অতি সাধারণ কারণ কিছু জীবনযাত্রার জন্য প্রাথমিক হাইপারটেনশনের ঝুঁকি বৃদ্ধি পেয়ে থাকে, আর সেগুলো হলো ধূমপান, অতিরিক্ত ওজন, খাদ্যে অতিরিক্ত লবণ এবং অতিরিক্ত অ্যালকোহল সেবন।   100px|left  কম সাধারন কারণ বাকী ৫% থেকে ১০% ক্ষেত্রে সেকেন্ডারি হাইপারটেনশন হওয়ার কিছু চিহ্নিত কারণ পাওয়া যায়, সেগুলো হলো জন্মনিয়ন্ত্রণ বড়ি ব্যবহার, দীর্ঘস্থায়ী কিডনি রোগ, কিডনির রক্তনালীগুলোর সংকীর্ণতা, অথবা হাইপারথাইরয়ডিজমের মতো একটি অগ্ন্যাশয়জনিত সমস্যা।  100px|left  রোগ নির্ণয় রক্তচাপ নির্ণয়ে দুটি পরিমাপ ব্যবহৃত হয়। একটি হলো সিস্টোলিক সংখ্যা, অর্থাৎ সর্বোচ্চ চাপ, এবং অপরটি ডায়াস্টোলিক সংখ্যা, অর্থাৎ সর্বনিম্ন চাপ।   100px|left  সাধারণ পরিমাপ যখন মানুষ বিশ্রামে থাকে তখন ১২০/৭০ রক্তচাপের পরিমাপকে সাধারণত স্বাভাবিক রক্তচাপ হিসেবে ধরা হয়।   100px|left  স্বাভাবিক পরিমাপ বিশ্রামরত অবস্থায়, প্রাপ্তবয়স্কদের জন্য, স্বাভাবিক রক্তচাপ সর্বোচ্চ (অথবা সিস্টোলিক)  ১০০ থেকে ১৩০ মিমি এইচজি , এবং সর্বনিম্ন (অথবা ডায়াস্টোলিক) রক্তচাপ  ৬০ থেকে ৮০ মিমি এইচজি এর মধ্যে হয়ে থাকে।  100px|left  উচ্চ রক্তচাপের পরিমাপ শরীরে উচ্চ রক্তচাপের উপস্থিতি হলে, বিশ্রামরত অবস্থায় রক্তচাপ ক্রমাগত ১৩০/৮০ অথবা ১৪০/৯০ মিমি এইচজি বা এর বেশি হয়ে থাকে। তবে এটি মনে রাখতে হবে যে, শিশুদের জন্য রক্তচাপের মান অনেক ভিন্ন হয়, এবং এটি তাদের বয়স এবং আকারের উপর নির্ভর করে।.   100px|left  ভ্রাম্যমাণ রক্তচাপ পর্যবেক্ষণ অফিসের বাইরে, ২৪ ঘণ্টার মধ্যে রক্তচাপ পরিমাপ করা অফিস-ভিত্তিক রক্তচাপ পরিমাপের তুলনায় আরও সঠিক বলে মনে করা হয়।  100px|left  গর্ভাবস্থা প্রায় ৮% থেকে ১০% ক্ষেত্রে গর্ভাবস্থায় হাইপার টেনশন ঘটে থাকে। এটি গর্ভকালীন হাইপারটেনশন নামে পরিচিত। ছয় ঘণ্টার পার্থক্যে ,রক্তচাপ পরিমাপ যদি ১৪০/৯০ মিমি এইচজি এর বেশি হয়, তবে এটি গর্ভাবস্থায় উচ্চ রক্তচাপ হিসেবে পরিচিত হবে এবং এর জন্য তাৎক্ষণিকভাবে ব্যবস্থা নেওয়া উচিত।  100px|left  মাঝারি উচ্চ রক্তচাপের চিকিৎসা গবেষণায় দেখা গিয়েছে যে, মাঝারি উচ্চ রক্তচাপের চিকিৎসা (যা ১৬০/১০০ মিমি এইচজি এর বেশি হয়) আয়ুস্কাল বৃদ্ধির সাথে সম্পর্কিত।   100px|left  নিম্ন থেকে মাঝারি রক্তচাপ গবেষণায় ১৩০ থেকে ১৬০ মিমি এইচজি সিস্টোলিক এবং ৮০ থেকে ১০০ মিমি এইচজি ডায়াস্টোলিক রক্তচাপের চিকিৎসার প্রভাব স্পষ্ট নয়। কিছু পর্যালোচনায় উপকারিতা পাওয়া গেছে,  এবং কিছু পর্যালোচনায় তা পাওয়া যায়নি।  100px|left  জীবনযাত্রার প্রভাব জীবনযাত্রায় পরিবর্তন এবং ওষুধ রক্তচাপ কমাতে সাহায্য করে, এবং স্বাস্থ্যজনিত জটিলতার ঝুঁকি কমাতে সহায়ক ভূমিকা পালন করে।  100px|left  জীবনযাত্রার পরিবর্তন জীবনযাত্রার পরিবর্তনগুলোর মধ্যে রয়েছে ওজন কমানো, শারীরিক ব্যায়াম, লবণ গ্রহণ কমানো, অ্যালকোহল সেবন কমানো এবং একটি স্বাস্থ্যকর খাদ্যাভ্যাস গড়ে তোলা।   100px|left  ঔষধ এবং চিকিৎসা যদি জীবনযাত্রার পরিবর্তন যথেষ্ট না হয়, তবে রক্তচাপ কমানোর জন্য ওষুধ ব্যবহার করা হয়। তিনটি ভিন্ন ধরনের ওষুধ ৯০% মানুষের মধ্যে উচ্চ রক্তচাপ নিয়ন্ত্রণ করতে সক্ষম।  100px|left  তথ্যসূত্র